李岱

李岱（），字宗岳，山西太原府平定州樂平縣人，軍籍，明朝政治人物。

 生平 
成化十年（1474年）甲午科山西鄉試第十九名舉人。成化二十三年（1487年）中式丁未科會試第一百二十七名，三甲第一百七十名進士。弘治二年（1489年）正月授南京刑科給事中，十年八月升南京光禄寺少卿，丁憂服闋，十六年七月復除原职，正德三年以考察降调陈州知州，起升太僕寺少卿，四年（1509年）四月被令致仕。五年十一月起为陕西布政司右参政，未赴任，丁父憂卒，七年二月卒，年六十八。《山西通志》：李岱，字宗岳，乐平人。家贫，躬杵臼以养亲。登成化丁未进士，擢刑科给事中。上检身求言数事，劾宠幸蒋琮、尚书郑时、内官张廷等，置于法。白都御史秦紘寃，又力言前威宁伯王越不当夤缘起用，迁南光禄寺少卿。上供天鹅、鹿腊，皆以樊笼生致于岭海五六千里外，民深以为病。岱言于太宰倪，罢之。上供法醖，每嵗酒人，纲送用舟八十馀艘，船夫为奸，且不时至，岱为之籍，使有綂纪，弊遂絶。正徳三年，考绩至京。时刘瑾用事，岱无所馈，勒致仕。瑾诛，补陜西㕘政。子天衢，弘治丙辰进士，授戸部主事，督税临清，亦以弗赂瑾。出为陈州守，后歴陜西㕘议。归，囊箧如洗。

 家族 
曾祖李德；祖父李季忠，遇例冠帶；父李寧，母劉氏。具庆下。弟李恒。子李天衢，弘治丙辰進士。

参考文献
《明故陕西布政使司右參政李公墓誌銘》賜進士出身中奉大夫奉敕巡撫宣府地方都察院右僉都御史前國子監祭酒和順王雲鳳譔并書賜進士出身資善大夫南京禮部尚書同邑喬宇篆

Category:李姓
Category:昔阳人
Category:南京刑科給事中
Category:明朝南京光禄寺少卿
Category:明朝陕西布政使司参政
Category:明朝陳州知州
Category:明朝太僕寺少卿
Category:成化十年甲午科山西鄉試舉人